text: Baltika müügi- ja turundusdirektori Kati Kusmini sõnul tuleks Soome hinnalanguse põhjust otsida sealse majanduse ja kaubanduse praegusest olukorrast. Soome Kaubandusföderatsiooni andmetel on langus kogu kaubandussektoris neli protsenti, sealhulgas jaekaubanduses üks ja hulgimüügis neli protsenti. «Vähenev müügimaht ja kuhjuvad varud suunavad Soome kaupmehi tegema suuremaid allahindlusi ja kampaaniaid,» ütles Kusmin.